JMART วิ่งแรง 3% โบรกฯ แนะซื้อ ชูเป้า 21.30 บ. คาดกำไร Q4 โตต่อเนื่อง
JMART วิ่งแรง 3% ล่าสุด ณ เวลา 11.12 น. อยู่ที่ 19.50 บาท บวก 0.60 บาท หรือ 3.17% สูงสุดที่ 19.80 บาท ต่ำสุดที่ 18.90 บาท ด้วยมูลค่าซื้อขาย 72.76 ล้านบาท ด้าน โบรกฯ แนะซื้อ ชูเป้า 21.30 บ. คาดกำไร Q4 โตต่อเนื่อง
17 พ.ย. 2560

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ล่าสุด ณ เวลา 11.12 น. อยู่ที่ 19.50 บาท บวก 0.60 บาท หรือ 3.17% สูงสุดที่ 19.80 บาท ต่ำสุดที่ 18.90 บาท ด้วยมูลค่าซื้อขาย 72.76 ล้านบาท

ด้าน นักวิเคราะห์ บล.บัวหลวง แนะนำ “ซื้อ” JMART ให้ราคาเป้าหมาย 21.30 บาท/หุ้น โดยคาดว่ากำไรไตรมาส 4/60 จะเติบโตเมื่อเทียบจากปีก่อนและไตรมาสก่อน เป็นผลจากการขายโทรศัพท์มือถือและกล้องถ่ายรูปที่เติบโตขึ้นตามอุตสาหกรรม และจากกำไรของ JMT ที่คาดเติบโตสูงอย่างต่อเนื่อง และผลประกอบการของ SINGER ที่คาดจะกลับมามีกำไรอย่างมีนัยยะ รวมถึงกลยุทธ์การขายของบริษัทเองที่คาดจะหนุนให้กำไรมีการเติบโตต่อเนื่อง
ทั้งนี้ยังคงประมาณการกำไรปี 60-61 ไว้ที่ 554 และ 705 ล้านบาท เติบโต 26% และ 27% ตามลำดับ โดยคาดรายได้จากการขายโทรศัพท์มือถือจะเติบโตได้ตามสภาวะอุตสาหกรรม และผลประกอบการของ JMT ที่คาดเติบโตสูงจะเป็นปัจจัยหนุนผลประกอบการที่สำคัญ
 